Il-kandidata tal-Partit Laburista Dr Miriam Dalli ġiet eletta bħala t-tielet Membru Parlamentari Ewropej fl-elezzjonijiet li saru s-Sibt li għadda. Dr Dalli hija t-tieni mara li ġiet eletta f’dawn l-elezzjonijiet wara li kmieni dalgħodu ġiet eletta wkoll l-ewwel kandidata tal-Partit Nazzjonalista Roberta Metzola. Fl-ewwel kummenti tagħha, Miriam Dalli qalet li lesta t-terfa’ r-responsabbiltà. Dalli ġiet eletta fit-23 għadd wara li wirtet il-21 vot li kien għad fadlilha mingħand il-kandidat Laburista Lino Bianco. Hija ġiet eletta xejn anqas minn 55 siegħa wara li beda l-proċess tal-għadd tal-voti. Dr Dalli hija t-tieni kandidata li ġiet eletta f’isem il-PL wara Dr Alfred Sant kien elett bi ftit anqas minn 49,000 vot. Fi tmiem il-22 għadd, Dalli kellha 35,958 vot, wara li wirtet 49 vot mingħand il-kandidat Nazzjonalista Norman Vella. Miriam Dalli hija t-tieni mara eletta b’mod dirett fl-istorja tal-elezzjonijiet tal-Parlament Ewropew f’Malta.